CELEX: 32015D0579
Language: et
Date: 2015-04-09 00:00:00
Title: Komisjoni rakendusotsus (EL) 2015/579, 9. aprill 2015 , millega määratakse kindlaks liidu rahalise toetuse summa seoses kulutustega, mida Itaalia kandis 2012. aastal lindude gripi vastu võitlemiseks võetud erakorraliste meetmete rahastamisel (teatavaks tehtud numbri C(2015) 2235 all)

11.4.2015   
            
            
               ET
            
            
               Euroopa Liidu Teataja
            
            
               L 96/13
            
         KOMISJONI RAKENDUSOTSUS (EL) 2015/579,
   9. aprill 2015,
   millega määratakse kindlaks liidu rahalise toetuse summa seoses kulutustega, mida Itaalia kandis 2012. aastal lindude gripi vastu võitlemiseks võetud erakorraliste meetmete rahastamisel
   
      
         (teatavaks tehtud numbri C(2015) 2235 all)
      
   
   (Ainult itaaliakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (1) eriti selle artikli 36 lõiget 4,
   ning arvestades järgmist:
   
               (1)
            
            
               Komisjoni määrusega (EÜ) nr 349/2005 (2) on sätestatud eeskirjad liidu rahalise toetuse maksmiseks teatavate loomahaiguste, sealhulgas linnugripi likvideerimisega seotud erakorraliste meetmete jaoks. Kõnealuse määruse artiklis 7 on sätestatud dokumendid, mille peavad esitama liidult rahalist toetust taotlevad liikmesriigid, ja nende dokumentide esitamise tähtajad.
            
         
               (2)
            
            
               Komisjoni rakendusotsusega 2013/775/EL (3) on ette nähtud liidu rahaline toetus Itaaliale seoses kuludega, mida nimetatud liikmesriik kandis 2012. aastal seoses linnugripi vastu võitlemiseks võetud meetmetega vastavalt nõukogu otsusele 2009/470/EÜ (4). Sellega seoses maksti Itaaliale 2012. aasta eest 40 000,00 euro suurune esimene osamakse liidu rahalise toetuse osana. Rakendusotsusega 2013/775/EL nähakse muu hulgas ette, et liidu rahaline toetus määratakse kindlaks hilisema otsusega, mis võetakse vastu kooskõlas kõnealuses otsuses viidatud menetlusega.
            
         
               (3)
            
            
               Määrusega (EL) nr 652/2014 on ette nähtud maksed liikmesriikidele sellises olukorras. Sellega seoses on ette nähtud rakendusaktide vastuvõtmine, millega määratakse kindlaks rahalise toetuse suurus. Nimetatud määrusega tunnistati ühtlasi kehtetuks otsus 2009/470/EÜ ja viiteid kõnealusele otsusele tõlgendatakse viidetena määrusele (EL) nr 652/2014.
            
         
               (4)
            
            
               Rakendusotsuse 2013/775/EL tulemusena on Euroopa Parlamendi ja nõukogu määruse (EL, Euratom) nr 966/2012, (5) eelkõige selle artikli 84 nõuded täidetud.
            
         
               (5)
            
            
               Itaalia esitas 19. augustil 2014 komisjonile ametliku hüvitisetaotluse koos finantsaruande, tõendavate dokumentide ja epidemioloogiaalase aruandega iga ettevõtte kohta, kus loomi tapeti ja hävitati. Taotletav hüvitise summa 2012. aasta eest on 1 431 549,96 eurot. Pärast Itaalia esitatud dokumentide kontrollimist loetakse 68 238,40 euro suurune summa abikõlbmatuks vastavalt määruse (EÜ) nr 349/2005 artiklile 5.
            
         
               (6)
            
            
               Seetõttu on lõplik toetus 2012. aastaks vastavalt 1 363 311,56 eurot, mis on hüvitamiseks taotletud summa ja abikõlbmatu summa vahe. Pärast põhjenduses 2 nimetatud esimese osamakse mahaarvestamist määratakse Itaaliale 2012. aasta eest makstavaks summaks 1 323 311,56 eurot.
            
         
               (7)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Liidu rahaline toetus seoses Itaalia 2012. aastal lindude gripi erakorraliste likvideerimismeetmete rahastamiseks tehtud kulutustega on 1 363 311,56 eurot.
   2.   Liidu rahalise toetuse summa, mis tuleb Itaaliale välja maksta, on 1 323 311,56 eurot.
   Artikkel 2
   Käesolev otsus on adresseeritud Itaalia Vabariigile.
   
      Brüssel, 9. aprill 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 189, 27.6.2014, lk 1.
   
      (2)  Komisjoni määrus (EÜ) nr 349/2005, 28. veebruar 2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (ELT L 55, 1.3.2005, lk 12).
   
      (3)  Komisjoni rakendusotsus 2013/775/EL, 17. detsember 2013, ELi rahalise toetuse kohta seoses Saksamaal, Itaalias ja Madalmaades 2012. ja 2013. aastal ning Taanis ja Hispaanias 2013. aastal lindude gripi vastu võitlemiseks võetud erakorraliste meetmetega (ELT L 343, 19.12.2013, lk 44).
   
      (4)  Nõukogu otsus 2009/470/EÜ, 25. mai 2009, kulutuste kohta veterinaaria valdkonnas (ELT L 155, 18.6.2009, lk 30).
   
      (5)  Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).